*The Elder Scrolls* -videopelisarjan maailmassa asuu useita mielikuvitusrotuja, joista kymmenen on pelattavia. Yleensä pelattavat rodut kuuluvat johonkin kolmesta eri perustyypistä, jotka ovat ihminen, haltija ja ihmiseläimet. The Elder Scrollsin tarinassa ihmiset ja haltijat polveutuvat kantarodusta nimeltä "*Ehlnofey*", ja he pystyvät risteytymään. Ei ole tiedossa, ovatko ihmiseläimet samaa sukua.

Merit eli haltijat
------------------

### Aldmerit eli ensimmäinen kansa

Aldmereita (käännetään ensimmäinen tai vanhempi kansa) pidetään Nirn-maailman ensimmäisenä kansana. Aldmerien historiasta kerrotaan eniten *Oblivion-*pelin sisäisessä kirjassa *Ennen ihmisten aikaa*. Sen mukaan heidän alkuperänsä on myyttisellä mantereella, Aldmeriksella. Aldmeriksen olemassaolo esitetään pelissä kiistanalaisena asiana. Aldmeriksen ulkopuolella aldmerien ensimmäinen tunnettu siirtokunta oli lounais-Tamrielissa, josta he siirtyivät vähitellen koko mantereelle. Kirjoitetun historian alussa he olivat haarautuneet erillisiksi kansoiksi, joiden joukossa ovat nykypäivän altmerit. Käsitettä "aldmer" käytetään joskus kuvaamaan koko haltijoiden rotua. Vaikka aldmereita ei enää ole olemassa erillisenä rotuna, heidän kulttuurinsa elää koko Tamrielin alueella ja on pohjana Tamrielin kielelle ja uskonnolle.

### Altmerit eli korkeahaltijat

Altmerit, joita kutsutaan myös korkeahaltijoiksi (engl. *High Elves*), asuvat Summersetin saarella (engl. *Summerset Isle*). He ovat pidempiä kuin muut rodut ja heillä on kultainen ihonväri. He ovat yleensä ylpeitä ja pitävät itseään muita rotuja sivistyneempinä ja parempina. He hallitsevat taikuuden paremmin kuin muut rodut. Jotkut kaikkein aikojen tunnetuimmista taikureista, kuten Vanhimpien neuvoston suurkansleri Ocato ja nekromantikoista vahvin, matokuningas Mannimarco ovat korkeahaltijoita. Heihin kuuluvat myös thalmorit, jotka johtavat toisen ja neljännen aikakauden aikaista liittoa nimeltä Aldmeri Dominion ("Haltijain Ylivalta"). Liittoon kuuluvat Summersetin saaren lisäksi metsähaltijoiden kotimaakunta Valenwood ja Khajiittien maakunta Elsweyr.

Korkeahaltijoiden kyvyt muuttuvat pelisarjan aikana. Peleissä *Morrowind* ja *Oblivion* heidän heikkoutensa ovat tuli, pakkanen ja taikuus ja vahvuutensa suurin taikavoimabonus ja "puhdas" ruumis, joka antaa heille paremman vastustuskyvyn tauteja vastaan. Peleissä *Arena* ja *Daggerfall*, heillä ei ollut mitään näistä voimista ja heikkouksista, vaan heillä on vastustuskyky lamauttavia taikoja vastaan. *Skyrimissä* korkeahaltijoiden kyvyt ovat: +50 taikavoimaa, "jalosukuinen" kyky, joka elvyttää taikaa nopeammin, ja Fury-loitsu.

### Ayleidit eli villihaltijat

Ayleidit eli villihaltijat tai Sydänmaiden korkeahaltijat olivat ensimmäisiä jotka perustivat valtion Tamrieliin. He elivät heimoyhteiskunnissa, joissa jokainen heimo erosi toisistaan hieman. Ayleidit olivat ensimmäiset asukkaat Imperial Cityssä. He puhuivat ilmeisesti vanhaa Cyrodiilin kielen muotoa. Monet Ayleidien rauniot löytyvät yhä Cyrodiilin alueelta. Rauniot ovat täynnä vaarallisia ansoja, hirviöitä ja epäkuolleita. Myös maantierosvot perustavat usein piilopaikkansa raunioihin. Monet aarteenmetsästäjät ovat kuolleet yrittäessään ryöstää raunioiden aarteita. Tunnetuin raunioista on Miscarcand, joka oli yksi Ayleidien pääkaupungeista. Miscarcand sijaitsee Imperial Citystä lounaaseen.

Ayleidit hallitsivat aikanaan koko Cyrodiilia, koska he hallitsivat taikuutta. Ayleidit orjuuttivat daedraruhtinaiden kanssa liittoutuneina cyrodiilaisia ja pohjoisihmisiä, jotka olivat molemmat tuolloin osa samaa alkurotua. Samaan aikaan ayleidit tekivät suuria harppauksia taikuuden tutkimisessa. 

Ayleidien ihmisorjien aloittamat kapinat johtivat pitkälti ayleidien tuhoon. Kapinan käynnisti Alessia, joka tunnettiin myöhemmin orjakuningattarena. Kapinointi kesti vuoden, jonka lopussa Pelinal Whitestrake, jolla oli päällään kahdeksan jumalan siunaamat varusteet, voitti taistelussa ayleidien noitakuninkaan, Umaril Hyöhenettömän. Ayleidit kuitenkin repivät tämän jälkeen Pelinalin kahdeksaksi kappaleeksi pilkatakseen jumalia. Sen jälkeen Ayleidien valta alkoi heiketä ja katosi kokonaan 257 vuotta myöhemmin, ensimmäisen aikakauden vuonna 500.

*Oblivionin* laajennuksessa *Knights of the Nine* käy ilmi ayleidien läheinen suhde daedraruhtinaiden kanssa.

Ayleidien keskeinen temppeli oli White Gold Tower, joka on torni Imperial Cityssä Cyrodiilissä. Nyt se toimii keisarillisena palatsina. Loput heidän pääkaupungista on joko tuhottu tai hautautunut Imperial Cityn alle.

Toisella aikakaudella elossa olevat ayleidit vetäytyivät syvälle metsiin, minkä takia heitä kutsutaan villihaltijoiksi. Villihaltijoista ja heidän kulttuuristaan tiedetään pelissä hyvin vähän, mutta ainakin yksi haltijoista on ollut Taikayliopistossa ja hänestä on merkittävin lähde nykyisessä tietämyksessä ayleideistä. Ayleidit koostuvat ilmeisesti heimoista, joilla on lukuisia erilaisia kulttuureja, mutta joita yhdistää muukalaisviha, joka on todennäköisesti perua Alessian uskonpuhdistuksesta ja ayleidien kulttuurin tuhosta.

### Bosmerit eli metsähaltijat

Bosmerit eli metsähaltijat (engl. *Wood Elves*) asuvat Valenwoodin maakunnassa. He ovat lyhytkasvuinen rotu. Metsähaltijat ovat lahjakkaita varkaita ja jousiampujia, koska heidän esihenkilönsä opettavat heille näppäryyttä ja ketteryyttä, sillä he elävät puissa. Metsähaltijat ovat uskonnollisista syistä lihansyöjiä ja kannibaaleja. Heillä on Tamrielin rotujen joukossa ainutlaatuinen kyky muuttaa muotoaan.

Bosmerit kuuluvat Aldmeri Dominioniin ja muodostivat Summersetin saaren asukkaiden kanssa uuden kuningaskunnan nimeltä Alinor. Neljännellä aikakaudella he ovat kuitenkin mukana Dominionissa melko vastentahtoisesti.

*Oblivionissa* ja *Skyrimissa* bosmereilla on:

* 50 % kestävyys myrkkyjä ja tauteja vastaan
* Eläimen komento, havaintoharhaloitsu, jonka avulla yksinkertaisia eläimiä saa taistelemaan bosmerien puolella.

### Chimerit eli Muuttuneet

Chimerit eli "Muuttuneet" ovat sukupuuttoon kuollut rotu. He pakenivat haltijoiden kodista Summersetilta uskonnollisen kääntymyksen jälkeen ja asettuivat dwemerien maahan, joka myöhemmin tunnettiin nimellä Morrowind. Chimerit olivat usein rotuun ja uskontoon liittyvien asioiden takia riidassa naapureidensa, dwemerien ja nordien, kanssa. Lopulta chimerit muodostivat *Indoril Nerevar-* eli *Kuu ja tähti* -säännön mukaan pysyvän liiton dwemerien kanssa tarkoituksenaan ajaa nordit pois. Rauha kesti kauan, kunnes dwemerit yrittää luoda jumalan, jolloin chimerit hyökkäsivät ja estivät Numidiumin heräämisen. Red Mountainin taistelun aikana dwemerit katosivat epäselvissä olosuhteissa. Taistelun jälkeen daedraruhtinas Azura muutti chimerit dunmereiksi. Tämä tapahtui rangaistukseksi; joko siksi, että tuomioistuin rikkoi valansa Nerevarille ja Azuralle tekemällä itsestään jumalia, tai siksi, että nämä*selvennä* mahdollisesti murhasivat Nerevarin.

### Dunmerit eli pimentohaltijat

Dunmerit eli pimentohaltijat (engl. *Dark Elves*) ovat kotoisin *Morrowindista*. Dunmerit olivat alun perin chimereitä eli Muuttuneita, koska he palvoivat daedroja, eivätkä aedroja, kuten muut Summersetin aldmerit. Daedraruhtinas Azura rankaisi pimentohaltijoita heidän petettyään kenraalinsa Indoril Nerevarin. Azuran rangaistus oli tehdä chimereiden ihosta tuhkanharmaa ja silmistä punaiset.

Syntyperäisillä dunmereilla on tapana halveksia ulkopuolisia, jotka ovat muuta rotua tai dunmereita, jotka ovat syntyneet Morrowindin ulkopuolella. Muukalaisviha kuitenkin vaihtelee alueellisesti. Dunmerit asuvat Morrowindin itäisessä maakunnassa. Morrowindiin kuuluu Vvardenfellin saari, joka on pelin The Elder Scrolls III: Morrowind tapahtumapaikka. Morrowindissa on harjoitettu orjuutta ja orjat ovat olleet useimmiten joko khajiiteja tai argonialaisia, vaikka myös ihmisiä ja dunmereita on käytetty orjina. Menneisyydessä tapahtuneen orjuutuksen vuoksi joillakin khajiiteilla ja argonialaisilla on säilynyt syvä vihamielisyys dunmereita kohtaan. Tamrielin valtakunta kielsi orjuuden osana Morrowindin valtakuntaan liittymisehtoja. Dunmerit saivat pitää omat pyhänsä ja perinteiset lakinsa. *Morrowindin* jatko-osassa, *Oblivionissa*, paljastuu että orjuus on poistettu ja maakunnan kuningas Hlaalu Helseth Morrowind on vapauttanut orjat, dresien ja hlaalujen tuettua päätöstä. Pois päästetyt tai aiemmin paenneet khaji-orjat ovat yrittäneet luoda Elsweyrissä vastarintaliikettä dunmereita vastaan.

Dwemerit ovat merkittävä osa pimentohaltijoiden historiaa. Pimentohaltijat saivat tumman ihonsa Red Mountain taistelun aikana, jolloin dwemerit katosivat salaperäisesti. Muutos haltijoiden ihon värissä on perinteisesti tulkittu Azuran tahdon mukaiseksi, mutta vaihtoehtoisten teorioiden mukaan syynä on voinut olla dwemereiden tekniikka, joka oli ylivertaista kulttuureihin verrattuna. Valtakunnan virallisen selityksen mukaan pimentohaltijat hävittivät syvähaltijat ja pimentohaltijoiden siniharmaa iho on seurausta sopeutumista ankaraan ympäristöön.

Pimentohaltijoiden erikoiskyvyt Oblivionissa:

* 75 % kestävyys tulta kohtaan.
* Mahdollisuus kutsua esi-isän haamu kerran päivässä.

Erikoiskyvyt Skyrimissä:

* *Esi-isien viha*: tulinen suojataika, joka vahingoittaa jokaista lähelle tulevaa. Voi käyttää kerran päivässä.
* Peli alkaa *Sparks*-taian kanssa.
* 50 % kestävyys tulta vastaan.

### Dwemerit eli syvähaltijat

Dwemerit eli syvähaltijat (engl. *Deep Elves*), on hävinnyt rotu, joka asui pääasiassa Vvardenfellilla ja Hammerfellissa. Heitä kutsuttiin usein läntisissä kulttuureissa kääpiöiksi, vaikka he eivät olleet ihmistä lyhyempiä. Nimitys on ilmeisesti peräisin syvähaltijoita kohdanneilta jättiläisiltä. Syvähaltijat olivat syrjäänvetäytyvä ja itsenäinen rotu, joka omisti itsensä tieteen, alkemian ja suunnittelun tutkimiseen. He eivät kuolleet sukupuuttoon, vaan koko rotu katosi jäljettömiin samaan aikaan ympäri maailmaa. Yagrum Bagarn on ainoa tunnettu jäljellä elävä syvähaltija Nirnissä. Yagrum Bagarn asuu Corprusariumissa syvällä Vvardenfellin alla Morrowindin maakunnassa. Hän on sairastunut corprus-tautiin, joka antaa hänelle ikuisen elämän, mutta jatkuvan kivun. Pelaajan löytäessä hänet Morrowindissa hän on etsii parhaillaan vihjeitä rotunsa olinpaikasta. Tribunalin laajennuspaketissa on tehtävä, joka johtaa Radac-nimisen syvähaltijahaamun luokse. Hän löytyy Radacin Pajalta.

Syvähaltijoiden toiminta alkoi ennen ensimmäistä aikakautta, varsinkin Vvardenfellin alueella. Vvardenfell tarkoittaa syvähaltijodien kielellä "Voimakkaan kilven kaupunkia". Vvardenfellistä löytyy enemmän syvähaltijoiden rakennusten raunioita kuin mistään muualta Tamrielista. 

Taistelut Muuttuneiden ja syvähaltijoiden välillä jatkuivat, kunnes he muodostivat yhdessä Ensimmäisen neuvoston karkottaakseen nordit Morrowindista. Syvähaltijoiden Rourken-klaani kieltäytyi solmimasta rauhaa Muuttuneiden kanssa. Heidän patriarkkansa heitti seremoniallinen Volendrung-sotavasaran Tamrielin yli julistaen, että hänen klaaninsa muuttaisi sinne minne se laskeutuisi. Ajan myötä he asettuivat Redguardien kotiin nykyiseen Hammerfelliin, jonka nimi viittaa vasaraan.

### Falmerit eli Petetyt haltijat

Falmerit eli Petetyt haltijat ("Betrayed Elves") ovat kehittyneet muuntuneita lumihaltijoita (engl. *Snow Elves*). Lumihaltijoiden uskotaan olleen Skyrimin alkuperäisasukkaita, jotka joutuivat Nordien syrjäyttämiksi. Pelin sisäisen kirjan *Pocket Guide to Empire* Skyrimiä käsittelevässä luvussa mainitaan, että lumihaltijat ovat vain paikallista taikauskoa, jota nordit syyttävät vastoinkäymisistään. 

Morrowindin lisäosassa *Bloodmoonissa* pelaaja voi halutessaan saada lisätietoja Falmereista. Korkeahaltijoiden tutkija Raven Rockin mukaan lumihaltijat ovat nykyisin sekoittuneet muiden haltijoiden kanssa. *Fall of Snow Prince* -kirjassa taas kerrotaan, että haltijoiden johtaja lumiprinssi kärsi tappion Moesringin taistelussa. Skyrimissa paljastuu, että lumihaltijat hävisivät nordeille, minkä jälkeen heitä tapettiin tuhansittain ja he pakeniva syvähaltijoiden luo maan alle. Syvähaltijat pettivät lumihaltijat ruokkimalla heitä myrkyllisillä sienillä, jotka sokaisivat heidät. Vuosien kuluttua Petetyt haltijat aloittivat kapinan. Eräänä päivänä valmistautuessaan seuraavaan taisteluun Falmerit huomasivat, että heidän vihollisensa olivat kadonneet. 

Skyrimissä selviää, että Petetyt haltijat ovat edelleen olemassa, mutta syvähaltijoiden petoksen jälkeen he taantuivat vähitellen alkukantaisiksi ja hirvittäviksi olennoiksi. Heitä löytää usein syvähaltijoiden raunioista ja luolista. Sokeutumisen ja pitkän maan alla olon myötä Petetyistä on tullut huonoryhtisiä, eivätkä he ole enää ole kovin haltijamaisia, mutta he ovat saaneet hyvän kuulon ja metsästävät käyttämällä ominaisuutensa avulla.

### Vasenkätiset haltijat

Vasenkätiset haltijat mainitaan pelin aikana mainitaan muutamassa eri kirjassa lyhyesti. He asuivat punavartijoiden kotimaassa Yokudassa. Punavartijat tuhosivat heidät täysin kahdenvälisissä sodissa. Heidän arvellaan luoneen Orichalcin tornin Yokudalla.

### Maormerit eli merihaltijat

Maormerit eli merihaltijat asuvat Pyandonea-saarella Tamrielin mantereen eteläpuolella. Heillä on vaalea, lähes kameleonttimainen iho ja keltaiset silmät. Alun perin he asuivat Summerset Islesilla, mutta haltijat karkottavat heidät. Merihaltijoiden johtaja on kuolematon velho nimeltä *Orgnum Thras*. Maormerit käyttävät käärmemäistä taikaa merikäärmeiden kesyttämiseen.

### Orsimerit eli Syrjityt

Petomaisen ulkonäön omaavat orsimerit, eli Syrjityt tai örkit polveutuvat korkeahaltijoiden ryhmästä, jotka palvoivat Trinimac-jumalaa. Trinimac on vahvin korkeahaltijoiden esihengistä ja hänen kerrotaan johtaneen Syrjityt sotaan toisinajattelijoita vastaan. Toisinajattelijoilla viitataan Muuttuneisiin, jotka himoitsivat syvähaltijoiden kehittyneitä koneita. Daedraruhtinas Boethiah päätti kuitenkin syödä Trinimacin ja lopettaa hänen sotasuunnitelmansa, rappeuttaen hänen olemuksensa ja muokaten hänet daedraruhtinas Malacathiksi. Trinimacin palvojat menettivät haltijan olemuksensa ja heistä tuli örkkejä.

Erikoiskyvyt The Elder Scrolls IV: Oblivionissa:

* "Berserk"-kyky, joka tuottaa kaksinkertaista vahinkoa, kun vastaanottaa vain puolet vihollisen lyönneistä.
* 25 % taikavastus.

Kyvyt Skyrimissä:

* "Berserk"-kyky, joka tuottaa kaksinkertaista vahinkoa, kun vastaanottaa vain puolet vihollisen lyönneistä.

Ihmiset
-------

Ihmiset *The Elder Scrollsissa* on yleisnimi, eikä välttämättä tarkoita yhteistä syntyperää kyseisten rotujen välillä. Imperialaiset ja nordit ovat syntyperältään nedejä ja nedit puolestaan ovat kotoisin Atmoran mantereelta. Bretoneissa sekoittuu sekä nedi- että haltijaperintöä, kun taas punavartijat ovat kotoisin Yokudan mantereelta. Ihmiset ovat suurimmaksi osaksi "Vaeltava Ehlnofeyn", puolimyyttisen rodun jälkeläisiä, jotka asettuivat Nirnille muinaisina aikoina.

### Bretonit

Bretonit ovat puolihaltijoiden jälkeläisiä. Heissä on enemmän ihmisten kuin haltijoiden verta, ja he asuvat High Rockin maakunnassa, joka on sarjan toisen pelin, Daggerfallin tapahtumapaikka. He ovat hyviä taikureita ja pystyvät torjumaan taikoja hyvin. Heitä pidetään Tamrielissa älykäänä ihmisrotuna, joka on tunnettu käsitteellisestä ajattelusta, joka voi olla syy heidän erikoistumiseensa taikuuteen. Bretonit saivat alkunsa ensimmäisenä aikakautena. Haltijoiden hyökkäykset ihmisasutuksiin johtivat Skyrimin kaikkien ihmissiirtokuntien tuhoutumiseen. Monet ihmiset orjuutettiin. Heistä osaa käytettiin seksiorjina ja he synnyttivät sekoittuneita jälkeläisiä, joita kutsutaan nordien mukaan manmereiksi. Kun haltijat hallitsivat Tamrielia, manmerit elivät alemman luokan kansalaisina. Haltijoiden menettäessä valtansa loput manmerit sekoittuivat muiden ihmisrotujen kanssa. Nykyisin Tamrielin bretoneilla on laimennettu haltijasyntyperä, mikä näkyy kiinnostuksena taikuuteen, vaaleampana ihona ja sirona ruumiinrakenteena. Bretonit ovat High Rockin ulkopuolella melko harvalukuisia. Cyrodiilissä heitä näkee huomattavasti enemmän kuin muissa High Rockin ulkopuolisissa maakunnissa.

Kyvyt Oblivionissa:

* Taian väkevöinti (50 pistettä)
* Taian vastustus (50 %)
* "Lohikäärmeiho" (Dragon Skin): muutosloitsu, joka suojaa taikojaa 50 %:sti 60 sekuntia. Voi käyttää kerran päivässä.

Kyvyt Skyrimissä:

* Taian vastustus (25 %)
* Lohikäärmeiho-kilpitaika
* *Conjure Familiar* -lisätaika

### Imperialit eli keisarilliset

Imperialit ("keisarilliset") ovat kotoisin sivistyneestä ja kansainvälisestä Cyrodiilin maakunnasta. Ruumiillisesti keisarilliset ovat heikompia, mutta he ovat hyvin koulutettuja sekä taitavia puhujia, diplomaatteja ja kauppiaita. Heillä osasivat lisäksi kouluttaa kevyttä jalkaväkeä. Ominaisuuksien avulla he alistivat kaikki Tamrielin maakunnat ja yhdistivät ne valtakuntaansa. Heidän armeijansa eli keisarillinen legioona on Tamrielin historian kaikkien aikojen vahvin armeija. Keisarillisiin ja heidän kulttuuriinsa on pelissä otettu paljon vaikutteita antiikin Roomasta. Skyrimissä keisarillisilla ei ristiriitaisesti ole bonusta kevyissä panssareissa tai puheessa. Heillä on bonuksia destructionissa, restarationissa, blockissa, one handedissa, heavy armourissa ja enchantingissa, joista suurin bonus on restorationissa.

Daggerfallissa keisarilliset eivät ole pelattava rotu sillä "keisarillisessa maakunnassa" eli Cyrodiilissä sanotaan asuvan vain "ei-kotoperäisiä rotuja".

Keisarilliset jaetaan kahteen osaan: colovianit ovat itsenäisen maaseudun kansa Cyrodiilin länsiosissa ja kansainväliset nibeneset asuvat muissa osissa Cyrodiilistä. Colovianit eivät perinteisesti palvo yhtä paljoa vakiintunutta cyrodiililäistä uskontoa.

Villihaltijat toivat keisarilliset Cyrodiiliin alun perin orjiksi. Villihaltijoiden kukistumisen jälkeen keisarilliset ovat hallinneet Cyrodiilia ja valtakunnan muita osia. He ovat välillä hävinneet ja välillä voittaneet sotia, joskus tuhoten vastustajan armeijan täysin. Keisarilliset hankkivat alueita sekä sotien että neuvotteluiden avulla. He laajentuivat pimentohaltijoiden valtakuntaan Morrowindiin. Skyrimissä monet virat annetaan keisarillisille, sillä heitä pidetään arvokkaina ja älykkäinä toisin kuin nordeja, jotka nähdään epäsivistyneinä ja alkukantaisina.

Kyvyt Oblivionissa:

* "Lännen tähti" (*Star of the West*): imee 100 uupumusta kosketuksella. Voi käyttää kerran päivässä.
* "Keisarin ääni" (*Voice of Emperor*): rauhoittaa vihollisia. Voi käyttää kerran päivässä.

Kyvyt Skyrimissä:

* "Keisarillinen Onni" (*Imperial Luck*): mahdollistaa lisärahan löytämisen.
* "Keisarin ääni": rauhoittaa vihollisia. Voi käyttää kerran päivässä.

### Nedet

Nykyisin hävinneet Nedet alun perin asuivat Atmoran jäisellä mantereella, jossa he jakaantuivat pieniksi klaaneiksi, jotka taistelivat keskenään suuressa sisällissodassa. Pieni joukko Nedejä on siirtynyt asumaan Tamrielin pohjoisososiin.

Nedisankari Ysgramor johti suurta siirtolaislaivaston Tamrieliin ja kehitti riimukirjoituksen Ensimmäisen kansan kirjoituksen pohjalta. Hän oli ensimmäinen tunnettu historioitsija. Ysgramorin laivasto ankkuroi Skyrimin pohjoiskärjessäp Hsaarik Headillä. He rakensivat kuuluisan Saarthalin kaupungin ja asuivat Petettyjen haltijoiden kanssa suhteellisen rauhassa, kunnes Petetyt huomasivat Nedien väestön kasvavan melko nopeasti.

Haltijat ajoivat ihmiset pois Kyyneleiden yönä, mutta Ysgramor palasi pian 500 soturin kanssa. Skyrimiin jääneistä Ysgramorin sotureista tuli nordeja, länteen menneet taas risteytyivät Petettyjen kanssa ja heistä tuli bretoneita, ja etelään menneistä tuli keisarillisia. Loput nedet ryöstelivät haltijoiden siirtokuntia pitkin Skyrimin ja Atmoran rannikkoa 1E68 asti. Kun kaksi viimeistä alusta Atmoralta vedettiin satamaan, yli puolet laivojen miehistöstä oli kuollut. Atmorasta oli tullut jäinen erämaa ja lähes kaikki, jotka asuivat siellä, olivat kuolleet.*selvennä*

### Nordit

Nordit elävät pohjoisessa Skyrimin maakunnassa, johon sarjan viimeisin peli *The Elder Scrolls V: Skyrim* sijoittuu. Nordit ovat vahvoja ja osaavia sotureita, jotka kestävät hyvin kylmyyttä. Heillä on yleensä vaalea tukka, vaalea iho ja siniset silmät. Heidän alkuperänsä voidaan jäljittää aina Atmoran mantereelle asti. Nykyisin tiedetään hyvin vähän Atmoran maantiedosta ja historiasta, koska ihmisillä ei ollut kirjoitettua kieltä ennen heidän saapumistaan Tamrieliin. Tiedonrippeitä löytyy vähäisistä riimukirjoituksista kirjoitettu ja vanhoista haltijakielisistä kirjoista, joita keisarillisten oppineet eivät ole pystyneet kääntämään. Kirjat viittaavat maanosaan nimeltä "Aldmora", joka tarkoittaa Vanhaa Metsää (*Elder Wood*). On todennäköistä, että Atmora on ihmisten väännös samasta sanasta. Historiallisessa mielessä ihmisiä jotka asuivat siellä kutsutaan *Nedeiksi*, kuten myös ihmisiä jotka asuivat Tamrielissa ennen *kuningas Haraldia*, kolmattatoista *Ysgramorin linjaa*, jotka erosivat Atmoran vallasta, minkä jälkeen heitä on kutsuttu Cyro-Nordeiksi, havainnollistaakseen sitä että Cyrodiilin ihmiset eivät olleet vielä eronneet alkuperäisestä ihmisväestöstä. Kun Nordeja ja heidän kulttuuriaan suunniteltiin, Bethesda Softworks käytti apuna reaalimaailman historiallisia lähteitä, mutta eniten pohjoismaiden ja Skotlannin kulttuureita ja tapoja.

*Oblivionissa*, Heidän kykynsä ovat:

* "Woad" taika joka suojaa 30 % pelaajaa (voi käyttää kerran päivässä)
* "Nordic Frost" loitsu tekee 50 kylmyysvauriot (voi käyttää kerran päivässä)
* Vastustus kylmyyttä kohtaan (50 %)

*Skyrimissa*, Heidän kykynsä ovat:

* "Battlecry", joka pakottaa viholliset pakenemaan pelaajaa
* Vastustus kylmyyttä kohtaan (50 %)

### Redguardit eli punavartijat

**Redguardit** ("punavartijat") ovat kotoisin Hammerfellin maakunnasta länsi-Tamrielista. He ovat kuuluisia heidän suuresta voimasta, ketteryydestä ja fyysisestä kestävyydestä, ja ovat erittäin taitavia selviämään kuumissa ja kuivissa olosuhteissa. Heidät tunnetaan Tamrielin parhaina sotureina. Heillä on tumma iho, alkaen vaaleanruskeasta aina lähes mustaan värisävyyn ja usein selvä punertava sävy.
Redguardit (omalla kielellä "Yokudat", nimi tulee yksinkertaisesti heidän kotimaastaan) ovat kotoisin läntisestä Yokudan mantereelta, joka upposi mereen muinaisina aikoina. Tämä oli luultavasti tulosta mannerlaattojen siirtymisestä kuitenkin Redguardit elävät siinä käsityksessä, että se oli jotenkin heidän syytään. Kun heidän kotimaansa upposi, mikä oli ilmeisesti jossain määrin odotettavissa Yokudan laivasto purjehti itään, jossa se nousi maihin Tamrielissa Hammerfellin maakunnassa.

Tuolloin Hammerfellia asuttivat pitkälti Bretonit, Nedet, Orsimerit ja muut ihmiseläimet. Yokudalaiset tietäen että heidän täytyy asettua sinne asumaan selviytyäkseen, käynnistivät *Ra'gadan*, tai "soturi aallon", Hammerfellin rannoilla, sisältäen jokaisen miehen ja pojan joka pystyy käyttämään miekkaansa. Hestä muodostettiin voimakas yokudalainen armeija. He hyökkäsivät siirtokuntia ja linnoituksia vastaan ottamatta vankeja. Vain muutaman julman kuukauden jälkeen Yokudalaisilla oli vahva läsnäolo Hammerfellin länsirannikolla. Kun örkkien Orsiniumin valtakunta, joka oli muodostettu suureksi osaksi pakenevista pakolaisista, Haastoi Redguardsit he liittoutuivat entisten vihollisiensa Bretonien kanssa ja 30 vuoden pyrkimys tuhota örkit melkein onnistui. Tämä salli Yokudan Korkea Kuninkaan ja aatelin, jota kutsutaan *Na-Totambu*, saapua turvallisesti Hammerfelliin ilman pelkoa murhasta. Juuri tästä *Ra'gadan* Redguardit ottavat nimensä.

*Oblivionissa*, heidän kykynsä ovat:

* "adrenaliiniryntäys" (*Adrenaline Rush*), joka nostaa ketteryyttä, kestävyyttä, nopeutta, voimaa ja terveyttä
* vastustaa tauteja (75 %)
* vastustaa myrkkyjä (75 %)

*Skyrimissä*, heidän kykynsä ovat:

* "adrenaliiniryntäys", joka palauttaa Stamina 10x nopeammin
* vastustaa myrkkyjä (50 %)

### Kothringit

Tämä ihmisrotu on mainittu vain muutamassa pelin kirjassa ja se on kotoisin Black Marshista. Sanotaan että he näyttivät ihmisiltä joilla oli metallin värinen iho ja he olivat melko yleisiä Black Marshissa toisella aikakaudella. Heidät tuhosi rutto ennen kolmannen aikakauden alkua.
Heidän alkuperänsä on tuntematon. Jotkut sanovat, että he ovat seurausta Neden ja Argonialaisten risteytymisestä, toiset sanovat, että he olivat yksinkertaisesti Nede uudisasukkaita, jotka olivat sopeutuneet elämään Black Marshissa.

Akavirit
--------

**Akaviri** käsitteellä tatkoitetaan laajasti rotuja jotka ovat kotoisin Akavirin mantereelta joka tarkoittaa "Lohikäärmeiden maata". Usein Akavirilla tarkoitetaan Tsaeci-rotua ,koska heillä on ollut eniten vaikutusta Tamrieliin. Akavirin kulttuuri omaa vaikutteita aasialaisesta kulttuurista. Ka Po "Tun rotu todennäköisesti perustuu kiinalaiseen kulttuuriin ,koska heillä on kanssakäymistä lohikäärmeiden kanssa, ja he uskovat olevansa lohikäärmeiden jälkeläisiä. Tsaesci ilmeisesti perustuu japanilaiseen kulttuuriin, koska heillä on japanilaistyylisiä aseita, kuten Katana ja Wakizashi ja heillä on japanilaistyylisiä nimiä, myös on huomattavaa, että Tsaesci tappoi alkuperäiset ihmisasukkaat mailtaan ja tätä voitaisiin verrata Japanin Ainujen sortoon. Tang Mo voisi perustua Vietnamin kulttuuriin:Vietnamilaiset], jotka onnistuneesti ajoivat pois valloittajat mailtaan, tai että heillä on käytössä Kiinan-tyylisiä nimiä sekä siitä että he elävät saarilla, se voisi olla rinnastus Etelä-Kiinan mereen, kuten Hong Kongiin tai Taiwaniin. Ne voivat myös olla yksinkertaisesti rinnastuksia lukemattomiin muihin kiinan etnisiin ryhmiin eikä pelkästään Han-kiinalaisiin (Ka Po "Tun), ja tämä olisi järkevää, koska Akavirilla on myös ongelmia pohjoisesta hyökkäävistä barbaareista kuten muinaisella Kiinalla (mongolit). Tang Mo-rotu on ehkä kunnianosoitus Apinakuningas-hahmolle klassisesta kiinalaisesta romaanista Xiyouji. Kamal-rodusta ei ole paljoa tietoa, mutta koska epämääräisissä kuvauksissa heidät luonnehditaan erittäin sotaisana kansana, ja heidän kotimaansa on jäinen erämaa, he voisivat perustua mongoleihin.

### Kamalit

**Kamal**, joka tarkoittaa "Jäistä Helvettiä", on yksi neljästä Akavirin kansasta. He ovat lumidemoneita. Joka kesä demonit yrittävät hyökätä Tang Moiden maahan, jossa asuu monia apinaihmisrotuja, mutta joka vuosi ne karkotetaan pois.

### Tsaescit

Tsaesci, joka tarkoittaa Käärme palatsia, ovat vampyyrikäärmerotu. Käärmeet ilmeisesti söivät ihmiset, jotka olivat eläneet Akavirissa, vaikka tämä saattaa tarkoittaa sitä että käärmeiden ja ihmisten kulttuurit sulautuivat yhteen. Niiden ulkonäköä on kuvattu useaan otteeseen, ainoa yhtäläisyys kuvauksien välillä on, että he ovat "pitkiä, kauniita (tai pelottavia), [ja] heillä on kultaisia suomuja." On kuvattu että heidän yläruumis on ihmisen ja alaruumis käärmeen,tai sitten että he ovat täysin käärmeiden kaltaisija. Pelinsisäisessä kirjassa *2920, Morning Star* Morrowindissa*,* Oblivionissa *ja* Skyrimissa *kuvataan (ja siinä niitä kutsutaan Akavireiksi) että Prinssi Juliek, keisari Reman III:n poika ja kruununperillinen taisteli areenalla ottelun Tsaescia vastaan. Sanotaan että olennolla oli kaksi häntää ja kaunis harja, kirja myös mainitsee, että nämä olennot eivät käyttäneet kilpiä, "jos et halua kärsiä sitten mene pois tieltä," on niiden motto. Prinssi Juliek voitti lopulta ketterän pedon. Ulkonäkökuvaukset voivat kuitenkin olla epätarkkoja, ja koostuvat useista kertojista jotka tahallaan kuvaavat Tsaescit enemmän hirviön kaltaisiksi. Ne ovat itse asiassa läheistä sukua ihmisille, ja ne voidaan jopa luokitella karkeasti ihmisiksi. Tämä voi johtua yhteisestä alkuperästä tai käärmeiden risteytymisestä ihmisten kanssa tai ne ovat oikeasti puoliksi ihmisiä ja puoliksi käärmeitä.*

Tsaescit kerran hyökkäsivät Tamrieliin vuonna 1E 2703, mutta heidät ajoi pois keisari Reman I. Hengissä selvinneet Tsaescit toimivat palkkasotureita ja henkilökohtaisina vartijoina aatelisille Cyrodiilissa. He jättivät monia vaikutteita Imperialaisiin mukaan lukien Dai-Katana ja Lohikäärmesuomuhaarniska, sekä univormu Bladeseille ja Valtakunnan punaisen lohikäärmesymbolin. Muutamat Tsaescit toimivat jopa käskynhaltijoina, jotka ottivat keisarin paikan kun Reman dynastia päättyi. Ensimmäinen käskynhaltija, Versidue-Shaie, ohjasi Tamrielin valtakunnan toiseen aikakauteen, kaaosten ja mullistusten aikakauteen. Hän ja hänen perilliset, hallitsivat Tamrielia neljäsataa vuotta, kunnes Akaviri käskynhaltijan murhasi Morag Tong vuonna 2E 430.

### Tang Mot

**Tang Mo**, joka tarkoittaa "Tuhansia apinasaaria", on yksi neljästä Akavirin kansasta. Tang Mossa asuu monia apina-ihmis rotuja, jotka kuvataan ystävällisiksi, rohkeiksi, yksinkertaisiksi ja usein hulluiksi. Jossain vaiheessa jokainen Akavirin kansa on yrittänyt orjuuttaa Tang Mon kansat, ja joka kesä lumidemonit naapurimasta Kamalista yrittää hyökätä Tang Mohon, mutta rohkeat apina-ihmiset ovat aina onnistuneesti torjuneet heidän hyökkäykset. Apina-ihmisillä on vahva viha Kamalin lumidemoneita ja käärme-kansaa Tsaescia kohtaan, mutta monen historian selkkauksen jälkeen he ovat liittoutuneet Ka Po "Tun tiikeri-kansan kanssa.

Ihmiseläimet
------------

### Argonialaiset

**Argonialaiset** ovat matelijarotu, joka on kotoisin Black Marshista. He voivat hengittää veden alla, ovat immuuneja kaikille myrkkyille ja ovat erittäin vastustuskykyisiä taudeille. Vuosien ajan he joutuivat puolustamaan rajojaan, ja sen seurauksena he ovat asiantuntijoita sissisodankäynnissä. He muistuttavat liskoja, heillä on häntä ja suomuinen iho, ja he ovat erittäin ketteriä, mutta eivät yhtä ketteriä kuin Khajiitit. Heillä on myös poikkeuksellinen luonnollinen lahjakkuus tiirikoinnissa. Argonialaisilla on myös omat kuninkaalliset salamurhaajat, jotka tunnetaan nimellä Shadowscales. Shadowscales ovat argonialaisia, jotka ovat syntyneet Shadow-tähtikuvion aikaan Black Marshissa. Heistä koulutetaan Dark Brotherhoodin salamurhaajia. Shadowscalesit palvelevat isänmaataan salamurhaajina kunnes heidät hyväksytään jäseniksi Dark Brotherhoodiin. Tästä kieltäytyminen rangaistaan kuolemalla. Vaikka heidän Elder Scrolls -pelien kyvyt eivät tätä osoita, monet argonialaiset ovat kiinnostuneita taikomisesta.

Argonialaisilla on melko julma historia. He ovat käyneet useita sotia naapurimaita vastaan ja Dunmerit ottivat paljon argonialaisia orjikseen, ja sen seurauksena jotkut argonialaiset ovat syntyneet ja kasvaneet Black Marshin ulkopuolella. Argonialaiset vihaavat erityisesti Dunmereita ja pitävät näitä verivihollisina.

*Oblivionissa* heidän kykynsä ovat:

* vastustaa sairauksia (75 %)
* vastustaa myrkkyjä (100 %)
* hengittää veden alla

*Skyrimissä* heidän kykynsä ovat:

* vastustaa sairauksia (50 %)
* hengittää veden alla
* "Histskin" voima, joka palauttaa terveyttä nopeammin

### Imgat

Ihmisapinat, tai **Imgat** asuvat Bosmerien maakunnassa Valenwoodissa ja ne jumaloivat korkeahaltijoita, ja jotkut menevät niin pitkälle että ajelevat itseltään karvat pois ja laittavat vaaleaa jauhetta ihoonsa jäljitelläkseen korkea haltijoiden ulkonäköä.
Tähän mennessä ei yksikään Imga ole ollut mukana Elder Scrolls-peleissä, ja vain Morrowindissa on viittaus Imgoihin "Pocket Guide to the Empire"-kirjassa, joka kuvaa Tamrielin valtakunnan maakuntia vuonna 864 toisella aikakaudella. Kuitenkin niiden olemassaolo on sittemmin äskettäin uudelleen noteerattu Oblivionin eräässä pelinsisäisessä kirjassa, jossa epäonninen seikkailija yrittää palauttaa varastettuja viinojansa Imgoilta mutta joutuukin niiden vangiksi.

### Khajiitit

**Khajiitit** ovat rotu, joka on kotoisin Elsweyrin maakunnasta. Khajiitit vaihtelevat huomattavasti ulkonäöltään melkein haltijamaisista Ohmes-rahteista suurempin lajeihin, kuten *Senche* (isoja tiikereitä joita käytetään ratsatuksessa) ja *Cathay-Raht* (soturi Jaguaarimiehet"). Khajiit ovat yleensä erinomaisia varkaita ja hyviä taistelijoita, ja hyvin itsekeskeisiä eivätkä tunne "yksityisen omaisuuden" käsitettä. Useimmiten Khajiitien turkin väri vaihtelee oranssista tumman punaiseen, vaikka ne voivat olla muita värejä kuten musta ja valkoinen. Elsweyr on virallisesti jonkinsortin tasavalta jota hallitsevat vuorotellen kansalaiset ja klaanit mutta todella valtiota ohjaa diktatuurisin ottein "Mane". Mane on khajiitien kuningas tai pikemminkin diktaattori. Khajiitit puhuvat Ta'agran kieltä.

Khajiitit ovat pääasiassa yksi hylkiö ryhmä Morrowindin maakunnassa (kuten Argonialaiset), tavallisesti työskentelevät orjina tai elävät kaduilla kerjäläisinä tai taskuvarkaina. Karanneet tai vapautetut Khajiit orjat, jotka pääsevät takaisin Elsweyriin yrittävät muodostaa eräänlaisen Elsweyriläisen Anti-Dunmer liiton. Maantierosvot Cyrodiilin maakunnassa näyttävät olevan yksinomaan Khajiitteja joidena aluksi on ehkä ajateltu kuuluvan Thieves 'Guildiin, mutta tämä päätelmä on todettu vääräksi, koska *Thieves' Guild* tekee työnsä väkivallatomasti toisin kun maanteirosvoilla on tapana. Khajiit tuottavat kuusokeria (Moonsugar) kotimaassaan, joka on yksi tärkeimmistä ainesosista Skoomaan (voimakasta riippuvuutta aiheuttava huume). Vaikka monia Khajiiteja pidetään epäluotettavina, jotkut ovat matkailijoita. Khajiit-karavaani on kauppiaiden ryhmä, joka matkustaa Dawnstarin ja Falkreathin väliä ja myyvät eksoottisia (puhumattakaan kalliita) tuotteitaan Elsweyrista tai muuta rihkamaa ympäri Skyrimiä ja Tamrielia.

Heillä on myös kynnet, jotka tekevät niistä erinomaisia aseettomia taistelijoita.

*Oblivionissa* Heidän kykynsä ovat:

* "Yön Silmä" (*Eye of Night*), joka mahdollistaa Night Eye-taian manaa käyttämättä
* "Pelon Silmä" (*Eye of Fear*), joka pakottaa viholliset pakenemaan taistelusta

*Skyrimissä* Heidän kykynsä ovat:

* "Yön Silmä"
* Ylimääräiset 15 pistettä vähinkoa aseettomalla iskulla

### Sloadit

**Sloadit** ovat etanamaisia olentoja jotka elävät Thrasin korallikuningaskunnassa, lounaaseen Tamrielista. He ovat yleensä pysyneet omissa oloissaan, ja pitäneet vain vähän yhteyttä Tamrieliin, joten niiden historiaa ei tunneta. Tärkein tapahtuma on tiedossa, kun he lähettivät Thrassian ruoton Tamrieliin vuonna 1E2200 surmaten yli puolet sen aikaisesta väestöstä. Vastauksena Tamrielin koottu laivasto hyökkäsi Thrasiin, tappaen kaikki Sloadit mitä he löysivät ja lopulta upottivat Thrasin. Sloadit kuitenkin selvisivät, ja Thras on sittemmin noussut uudestaan.

Jumaluudet
----------

Tamrielin eri ihmiset palvovat eri jumaluuksia. Ne jakautuvat kahteen ryhmään: Aedra ja Daedra. Aedra, joka tarkoittaa Aldmerien kielellä Esi-isää, tunnetaan myös kahdeksana jumalana josta tuli myöhemmin yhdeksän jumalaa kun Tiber Septimistä kuolemansa jälkeen tuli uusi jumala, Talos. Aedrat edustavat usein hyvää, mutta he esiintyvät erittäin harvoin kuolevaisille, mikä saa jotkut kiistämään heidän olemassaoloaan. Daedra, joka tarkoittaa Aldmerien kielillä, ei-esi-isää, ovat toinen jumalten ryhmä. Daedrat ovat kuitenkin jumalina 16 Daedraruhtinasta, sillä myös ruhtinaiden alaisia, jotka asuvat toisessa ulottuvuudessta, Oblivionissa, kutsutaan Daedroiksi. Suurin osa Daedraruhtinaista edustavat pahaa, mutta eivät aivan kaikki. Myös Daedraruhtinaiden teot ovat näkyvästi esillä kuin Aedrojen, joten heidän olemassaoloaan ei voi kiistää. Daedraruhtinaat usein saattavat tuntua edustavan jompaakumpaa sukupuolta, mutta todellisuudessa heillä ei ole sukupuolia. Heidän palvelijansa ovat kuolemattomia, vaikka he kuolisivat taistelussa, heidän sielunsa palaavat Oblivioniin missä he syntyvät uudelleen.

Aedrat
------

### Akatosh

Akatosh (Aldmereiden kielellä Auri-El) on Aedrojen Ylijumala. Monet pitävät hänen fyysistä olomuotoaan liekehtivänä lohikäärmeenä. Hän on Ajan jumala ja häntä pidetään myös kaikkien lohikäärmeiden isänä.

### Arkay

Arkay on hautajaisten ja hautajaisrituaalien jumala. Häntä kutsutaan myös usein kuolevaisten jumalaksi.

### Dibella

Dibella on kauneuden jumalatar. Häntä kutsutaan myös taivaan kuningattareksi ja rakkauden daamiksi. Monet kultit palvovat häntä, joista suurin osa on omistautuneita naisille.

### Julianos

Julianos on viisauden ja logiikan jumala. Hän on myös paljon tekemisissä taikuuden kanssa minkä takia monet velhot arvostavat häntä.

### Talos

Talos on laillisuuden ja sodan jumala. Alun perin Talos oli suuri Nede kenraali Tiber Septim, joka yhdisti valtakunnan ja aloitti pitkään hallinneen Septimien dynastian. Kuolleessaan hän nousi yhdeksänneksi ja nuorimmaksi jumalaksi. Hän oli lohikäärmesyntyinen (Dragonborn) ja tunnetaan myös nimellä Ysmir, pohjoisen lohikäärmeenä. Neljännellä aikakaudella, hänen palvomisensa kiellettiin, koska Valtakunta hävisi sodan haltijoiden liitolle (Aldmeri Dominion). Neljännellä aikakaudella palvotaan lähinnä Nordien suojelusjumalana Skyrimin maakunnassa.

### Kynareth

Kynareth on taivaden, tuulten ja ilman henkien jumalatar. Hän on myös purjehtijoiden ja matkustajien suojelija.

### Mara

Mara on rakkauden jumalatar, runsaan maan suojelija ja myötätunnon ja ymmärryksen lähde.

### Stendarr

Stendarr on armon jumala, maagien ja hallitsijoiden inspiraatio ja keisarillisen legioonan suojelija. Hänen kunniakseen on perustettu järjestö nimeltään Vigilants of Stendarr, joka jahtaa "pyhäinhäväistyksiä kuten vampyyrejä, ihmissusia ja ennen kaikkea daedroja.

### Zenithar

Zenithar on työn ja kaupankäynnin jumala ja helppouden toimittaja.

Daedraruhtinaat
---------------

### Azura

Azura on auringonnousun ja auringonlaskun daedraruhtinas ja yksi harvoista daedraruhtinaista joita ei pidetä pahoina. Hänet tunnetaan myös auringonnousun ja auringonlaskun kuningattarena, ruusun äitinä ja yötaivaan kuningattarena. Hänen valtakuntansa Oblivionissa on nimeltään Moonshadow. Sitä kuvaillaan kauniina ja värikkäänä paikkana puineen, vesiputouksineen, kukkineen ja hopeakaupunkineen. Azura asuu siellä olevassa ruusupalatsissa. Hänen palvelijansa ovat Siivekkäitä hämäriä (engl. *Winged Twilight*), harmaaihoisia naisia joilla on lepakkomaiset siivet ja toimivat Azuran viestinviejinä.

### Boethiah

Boethiah on salamurhan, vilpin, vallastasyöksemisen, salaliiton ja maanpetoksen daedraruhtinas. Hänet tunnetaan myös varjojen kuningattarena, tuhon jumalattarena, kansojen pettäjänä ja juonten prinssinä. Hän pitää kilpailusta ja taistelusta. Vaikka hän kuulostaakin pahalta, hän kuuluu hyviin daedroihin ja on liitossa Stendarrin kanssa. Hänen palvelijoitaan kutsutaan näliksi (engl. *Hunger*).

### Clavicus Vile

Clavicus Vile on vallanantamisen ja toiveiden toteutumisen daedraruhtinas. Hänellä on toveri nimeltä Barbas joka pystyy muuttamaan muotoaan mutta pitää eniten koiran muodosta. Clavicus Vile tykkää tehdä kuolevaisten kanssa houkuttelevia sopimuksia, joita he tulevat kuitenkin myöhemmin katumaan.

### Hermaeus Mora

Hermaeus Mora on kohtalon ja kielletyn tiedon daedraruhtinas. Hänet tunnetaan myös tiedon demonina. Harvinaisissa tapaamisissaan kuolevaisten kanssa hän ottaa aina lonkerokasan muodon. Hänen valtakunnassa Oblivionissa on nimeltään Apocrypha, mistä löytää kaiken kielletyn tiedon.

### Hircine

Hircine on metsästyksen, urheilun ja jahdin daedraruhtinas. Hänet tunnetaan myös metsästäjänä ja ihmispetojen isänä. Hän on urheilija ja haluaa aina antaa saaliilleen voiton mahdollisuuden, vaikkakin pienen. Hänen valtakunnassa Oblivionissa on nimeltään Metsästysmaat (engl. *Hunting Grounds*) minne ihmissudet päätyvät kuoltuaan.

### Jyggalag

Jyggalag, vaikka onkin daedraruhtinas, ei ole tunnettu sellainen eikä siksi ole mukana 16:en joukossa. Hän on järjestyksen Daedraruhtinas ja hänen palvelijoitaan kutsutaan järjestyksen ritareiksi.

### Malacath

Malacath on halveksittujen suojelija ja häpeäpaalun, vannotun valan ja kirouksen daedraruhtinas. Hänen palvelijansa ovat Ogrimeita, rumia ja vähä-älyisiä daedroja. Monet örkit palvovat Malacathia jumalkuninkaanaan.

### Mehrunes Dagon

Mehrunes Dagon on tuhon, muutoksen, vallankumouksen, energian ja kunnianhimon daedraruhtinas. Hänet liitetään luonnonmullistuksiin kuten tuleen, tulviin ja maanjäristyksiin. Hän esiintyy punaisena, nelikätisenä jättiläisenä. Useimmat kuolevaiset pitävät häntä vain petoksen ja verenvuodatuksen jumalana ja hän lienee pahoistakin daedraruhtinaista se pahin. Hänen valtakuntansa Oblivionissa on nimeltään Kuolonmaat (engl. *Deadlands*), joka on täynnä karua autiomaata ja laavaa. Hänellä on monia palvelijoita, joista tunnetuin on Dremora, demonimainen rotu joka elää vain taistellakseen ja vihaa kaikkia kuolevaisia rotuja.

### Mephala

Mephala on melko hämärästi tunnettu daedraruhtinas. Häntä kutsutaan usein hämähäkiksi ja verkkojenpunojaksi. Hän on auttanut salamurhajärjestöjen perustamisessa.

### Meridia

Meridia on loputtomien energioiden daedraruhtinas. Hänestä ei tiedeta paljoa, paitsi että hän liittyy elävien energiaan. Hän vihaa erittäin paljon epäkuolleita jokaisessa muodossa ja palkitsee kaikkia jotka tuhoavat niitä. Hänen palvelijansa ovat Auroraneja.

### Molag Bal

Molag Bal on valloituksen ja orjuutuksen daedraruhtinas. Hänet tunnetaan myös sielujen kerääjänä. Hän myös loi vampyyrit. Hänen valtakuntansa Oblivionissa on nimeltään Kylmäsatama (engl. *Coldharbour*), joka on raunioinen ja maailmanloppuinen versio Nirnistä.

### Namira

Namira on muinaisen pimeyden ja rappeutumisen daedraruhtinas. Hänet liitetään usein hämähäkkeihin, etanoihin, hyönteisiin ynnä muuhun mikä saa kuolevaisissa aikaan vastenmielisyyttä.

### Nocturnal

Nocturnal on yön ja varjojen daedraruhtinas. Hänet tunnetaan myös hämärän tyttärenä, tuntemattomana ja epäilyksen pyhimyksenä. Hän on myös varkaiden suojelija.

### Peryite

Peryite on urakan, ruton ja nälänhädän daedraruhtinas. Hänet tunnetaan myös piiskurina. Hänen valtakuntaansa kutsutaan Kuopiksi (engl. *The Pits*), joka on hyvin samanlainen kuin Deadlands. Peryite usein siunaa palvojansa sairauksilla ja hän nauttii siitä. Vaikka hän usein ottaakin lohikäärmeen muodon, häntä pidetään yhtenä heikoimmista daedraruhtinaista.

### Sanguine

Sanguine on juhlimisen, irstailun ja hemmottelun daedraruhtinas. Hän esiintyy dremoramaisena olentona ja esiintyy usein bordellien ja ilotalojen kylteissä.

### Sheogorath

Sheogorath on hulluuden daedraruhtinas. Hänen valtakuntansa Oblivionissa on nimeltään Värisevät saaret (engl. *Shivering Isles*), joka on jakautunut kahteen osaan, Maniaan ja Dementiaan, jotka ovat toistensa täysiä vastakohtia. Hänen palvelijansa ovat matriarkkaaliset rodut, Aurealit Maniassa ja Mazkenit Dementiassa. Aurealit ja Mazkenit vihaavat toisiaan paljon, kilpaillen kummat ovat Sheogorathin ainoita oikeita palvelijoita ja he taistelevat usein.

### Vaermina

Vaermina on unten ja painajaisten daedraruhtinas. Hänen valtakuntansa Oblivionissa on nimeltään Quagmire, painajaismainen valtakunta jossa todellisuus muuttuu muutaman minuutin välein entistä kauhistuttavammaksi.

Katso myös
----------

* The Elder Scrolls

Lähteet
-------

1. ↑

*The Elder Scrolls*

|  |  |
| --- | --- |
| Pääsarjan pelit | 
* Arena
* Daggerfall
* Morrowind
	+ Tribunal
	+ Bloodmoon
* Oblivion
	+ Knights of the Nine
	+ Shivering Isles
* Skyrim
	+ Dawnguard
	+ Hearthfire
	+ Dragonborn

 |
| Spin-offit | 
* Battlespire
* Redguard
* Travels
* Online
* Legends
* Blades

 |
| Kirjat | 
* The Infernal City
* Lord of Souls

 |
| Universumi | Rodut |
| Muuta | 
* Bethesda Softworks
* *The Elder Scrolls* Construction Set

 |